laion/Wikipedia-Exotic huggingface dataset:
দানিল মেদভেদেভ

দানিল সের্গেয়েভিচ মেদভেদেভ (রুশ: Дании́л Серге́евич Медве́дев, উচ্চারিত [dənʲɪˈiɫ mʲɪdˈvʲedʲɪf], ইংরেজি: Daniil Medvedev; যিনি দানিল মেদভেদেভ নামে সুপরিচিত) হলেন একজন রুশ পেশাদার টেনিস খেলোয়াড়। তিনি অ্যাসোসিয়েশন অব টেনিস প্রফেশনালস (এটিপি) দ্বারা প্রকাশিত র‌্যাংকিংয়ে ২০২১ সালের তার খেলোয়াড়ি জীবনের সর্বোচ্চ অবস্থান (৪র্থ) অর্জন করেছেন। তিনি নয়টি এটিপি ট্যুর একক শিরোপা জয়লাভ করেছেন, যার মধ্যে রয়েছে ২০২০ সালের এটিপি ফাইনাল অন্যতম; সেখানে তিনি যথাক্রমে নোভাক জকোভিচ, রাফায়েল নাদাল এবং ডোমিনিক টিমকে পরাজিত করেছেন। এই জয়ের মাধ্যমে, মেদভেদেভ প্রথম খেলোয়াড় হিসেবে র‌্যাংকিংয়ে বিশ্বের শীর্ষ তিন খেলোয়াড়দের পরাজিত করেন। মেদভেদেভ ২০২১ সালের ২০২১ ইউএস ওপেনের শিরোপা জয়লাভ করেছেন, যেখানে তিনি জকোভিচকে ৬–৪, ৬–৪ এবং ৬–৪-এ সরাসরি সেটে পরাজিত করেছেন। মেদভেদেভ ২০১৫ ক্রেমলিন কাপের দ্বৈতে অংশগ্রহণ করার মাধ্যমে এটিপি প্রধানে অভিষেক করেন। ২০১৬ সালে, মেদভেদেভ নেদারল্যান্ডে ২০১৬ রিকোহ ওপেন এককভাবে তার তার প্রথম জয় পান। পরের বছর, তিনি উইম্বলডনে প্রথমবারের মতো গ্র্যান্ড স্ল্যামে অংশগ্রহণ করেন, যেখানে তিনি বিশ্বের তিন নম্বর খেলোয়াড় স্তান ভাভরিঙ্কাকে পরাজিত করেন। কিন্তু পরবর্তী রাউন্ডে পরাজিত হন। মেদভেদেভ ২০১৮ সালে সিডনি এবং উইনস্টন-সালেমে তার প্রথম এটিপি শিরোপা এবং টোকিওতে তার প্রথম এটিপি ৫০০ শিরোপা জয়লাভ করেছেন। মেদভেদেভ ২০১৯ সালে উইম্বলডনে প্রথমবারের মতো শীর্ষ ১০-এ অভিষেক করেন এবং পরপর প্রতিযোগিতায় ফাইনালে উত্তীর্ণ হন; সিনসিনাটি এবং সাংহাইয়ে দুটি মাস্টার্স ১০০০ অনুষ্ঠান জয়লাভ করেন, যেখানে তিনি যথাক্রমে ডেভিড গফইন এবং আলেকজান্ডার জেভেরেভকে পরাজিত করেন। মেদভেদেভ তার প্রতিপক্ষের খেলার প্রতিফলনেরর উপর ভিত্তি করে একজন রক্ষণাত্মক বেসলাইনার হিসেবে খেলেন। তার খেলার ধরনে যতটা সম্ভব কম ভুল এবং অপ্রত্যাশিত খেলার পাশাপাশি শক্তিশালী রিটার্ন অন্তর্ভুক্ত। "Daniil Medvedev"। ATP World Tour। সংগ্রহের তারিখ ১৫ এপ্রিল ২০১৯।  "ATP Daniil Medvedev's profile"।  "Medvedev beats Djokovic to win US Open"। BBC Sport। ১২ সেপ্টেম্বর ২০২১। সংগ্রহের তারিখ ১৩ সেপ্টেম্বর ২০২১।  Morse, Ben; Vera, Amir (১২ সেপ্টেম্বর ২০২১)। "US Open: Medvedev beats Djokovic in men's final"। CNN। সংগ্রহের তারিখ ১৩ সেপ্টেম্বর ২০২১।  Carayol, Tumaini (১২ সেপ্টেম্বর ২০২১)। "Daniil Medvedev ends Novak Djokovic's calendar slam dream in US Open final"। the Guardian। সংগ্রহের তারিখ ১৩ সেপ্টেম্বর ২০২১।  "When Daniil Medvedev plays corner arithmetic with his opponent"। tennisnet.com (ইংরেজি ভাষায়)। ২০২১-০২-০৯। সংগ্রহের তারিখ ২০২১-০২-১৩।  "Daniil Medvedev: Who can stop the "madness"?"। tennisnet.com (ইংরেজি ভাষায়)। ২০২০-১১-২৭। সংগ্রহের তারিখ ২০২১-০২-১৩।  দানিল মেদভেদেভ, অ্যাসোসিয়েশন অব টেনিস প্রফেশনালস-এ
সীমাতিক্রমী সংখ্যা

গণিতে সীমাতিক্রমী সংখ্যা বলতে এমন সব সংখ্যাকে বোঝায়, যেগুলি এই অর্থে "অসীম" যে এগুলি সমস্ত সসীম সংখ্যা অপেক্ষা বৃহত্তর, কিন্তু একই সাথে এগুলির পরম অসীম হওয়া আবশ্যক নয়। সীমাতিক্রমী সংখ্যার একটি উদাহরণ হল সীমাতিক্রমী অঙ্কবাচক সংখ্যা যেগুলি হল অসীম সেটের আকার পরিমাপ করার জন্য ব্যবহৃত অঙ্কবাচক সংখ্যা। আরেকটি উদাহরণ হল সীমাতিক্রমী সংখ্যাবাচক সংখ্যা, যেগুলি হল অসীম সেটের ক্রমায়ন প্রদান করার জন্য ব্যবহৃত ক্রমবাচক সংখ্যা। জার্মান গণিতবিদ গেয়র্গ কান্টর ১৯১৫ খ্রিস্টাব্দে সীমাতিক্রমী পরিভাষাটি উদ্ভাবন করেন। তিনি সসীম নয় এমন কিছু গাণিতিক ধারণার সম্পর্কে কথা বলতে গিয়ে এবং একই সাথে "অসীম" পরিভাষাটির ভেতরে নিহিত কিছু অর্থ পরিহারের উদ্দেশ্যে "সীমাতিক্রমী" পরিভাষাটি ব্যবহার করেছিলেন। তবে সমসাময়িক লেখকেরা কান্টরের মতো এই দ্বিধাতে ভোগেন না; বর্তমানে সীমাতিক্রমী অঙ্কবাচক সংখ্যা ও ক্রমবাচক সংখ্যা উভয়কেই "অসীম" হিসেবে উল্লেখ করার প্রচলন হয়েছে। যাই হোক, "সীমাতিক্রমী" পরিভাষাটি এর পরেও আজও প্রচলিত। "The Definitive Glossary of Higher Mathematical Jargon — Infinite"। Math Vault (ইংরেজি ভাষায়)। ২০১৯-০৮-০১। সংগ্রহের তারিখ ২০১৯-১২-০৪।  "Definition of transfinite number | Dictionary.com"। www.dictionary.com (ইংরেজি ভাষায়)। সংগ্রহের তারিখ ২০১৯-১২-০৪।  "Transfinite Numbers and Set Theory"। www.math.utah.edu। ২০১৯-১১-২৯ তারিখে মূল থেকে আর্কাইভ করা। সংগ্রহের তারিখ ২০১৯-১২-০৪।  "Georg Cantor | Biography, Contributions, Books, & Facts"। Encyclopedia Britannica (ইংরেজি ভাষায়)। সংগ্রহের তারিখ ২০১৯-১২-০৪।  পরম অসীম প্রকৃত অসীম রাশি আলেফ সংখ্যা বেথ সংখ্যা অঙ্কবাচক সংখ্যা এপসিলন সংখ্যা (গণিত) অসীম রাশি যোগ এক সূক্ষ্মাতিসূক্ষ্ম ক্রমবাচক সংখ্যা টেমপ্লেট:বৃহৎ সংখ্যাসমূহ টেমপ্লেট:অসীম রাশি
জোসেফ ফুরিয়ে

জঁ বাতিস্ত জোসেফ ফুরিয়ে (ফরাসি: Jean Baptiste Joseph Fourier) (২১শে মার্চ, ১৭৬৮ - ১৬ই মে, ১৮৩০) একজন প্রখ্যাত ফরাসি গণিতবিদ। তিনি তাপীয় পরিবহনের গাণিতিক তত্ত্ব প্রদানের জন্য বিখ্যাত হয়ে আছেন। তাকে সাধারণত গ্রিনহাউস প্রভাব আবিষ্কারের কৃতিত্ব দেওয়া হয়। যেকোন গাণিতিক অপেক্ষককে বিশেষ কিছু ত্রিকোণমিতিক ধারার সাহায্যে প্রসারণের কৌশল এই তত্ত্বের অন্তর্গত। যদিও এইধরনের প্রসারণ-কৌশল তার আগেই অনুসন্ধান করা হয়েছিল, তবু বিশেষ অবদানের জন্য তার নামেই এদের নামকরণ করা হয়। ফুরিয়ে ধারাগুলোকে আজ বিজ্ঞানের নানা শাখায় এক অপরিহার্য সরঞ্জাম হিসেবে বিবেচনা করা হয়। ফুরিয়ে প্যারিসের প্রায় ১০০ মাইল দক্ষিণে অবস্থিত ওসের (Auxerre) শহরে জন্মগ্রহণ করেন। তার জীবন ছিল বৈচিত্র্যপূর্ণ এবং কখনো প্রতিকূলও। মাত্র ৯ বছর বয়সে তিনি অনাথ হয়ে পড়েন। ওসের-এ অবস্থিত সাঁ-ব্যনোয়া-স্যুর-লোয়ার (Saint-Benoît-sur-Loire) নামের বেনেডিক্টদের দ্বারা পরিচালিত মঠে শিক্ষারত অবস্থায় তিনি গণিতের প্রেমে পড়েন। ১৭৯৫ সালে তিনি একোল নরমাল (École Normale)-এ (তিনি বিদ্যালয়টির প্রাক্তন ছাত্র ছিলেন) এবং ১৭৯৫ থেকে ১৭৯৮ সাল পর্যন্ত একোল পোলিতেকনিক (École Polytechnique)-এ শিক্ষকতার দায়িত্ব পালন করেন। তিনি ফরাসি বিপ্লবের একজন সক্রিয় সমর্থক ছিলেন। একাধিকবার তিনি অল্পের জন্য কারাবন্দিত্ব এবং মৃত্যুদন্ডের হাত থেকে বেঁচে যান। বিপ্লব পরবর্তী সময়ে তিনি প্রথম নেপোলিয়ানের সাথে ফরাসিদের নব-অধিকৃত অঞ্চল মিশরে একটি শিক্ষা প্রতিষ্ঠান নির্মাণের উদ্দেশ্যে যান। ১৮০১ সালে ফরাসিরা মিশর ছেড়ে দেয়ার অব্যবহিত পরেই নেপোলিয়ান ফুরিয়ারকে দক্ষিণ ফ্রান্সের একটি বিভাগের প্রধান হিসাবে নিয়োগ দেন, যার কেন্দ্রীয় কার্যালয় গ্রেনোব্‌ল শহরে অবস্থিত ছিল। গ্রেনোব্‌লে অবস্থানের সময়েই ফুরিয়ে তার বেশীরভাগ গুরুত্বপূর্ণ বৈজ্ঞানিক কাজ সম্পাদন করেন। বিজ্ঞান ও রাজনীতি দুই ক্ষেত্রেই ছিল ফুরিয়ের স্বছন্দ বিচরণ। বিপ্লব এবং নেপোলিয়ানের দ্বারা উদ্দীপ্ত ফুরিয়ে গণিত ও বিজ্ঞানে অসামান্য অবদান রেখেছিলেন। ফুরিয়ের জীবনের শেষ বছরগুলি কেটেছিল প্যারিসে। সেখানে তিনি আকাদেমি দে সিয়ঁস (Académie des Sciences)-এর সেক্রেটারী পদলাভ করেন। পরবর্তীতে লাপ্লাসের উত্তরসূরি হিসাবে একোল পোলিতেকনিক পরিষদের সভাপতির দায়িত্ব পালন করেন। তার লেখা গবেষণামূলক গ্রন্থ তাপের বিশ্লেষণী তত্ত্ব-তে (১৮২২; প্রথম ইংরেজি অনুবাদ Analytical Theory of Heat, ১৮৭৮) তিনি ফুরিয়ে ধারার সাহায্য পর্যায়ক্রমিক অপেক্ষকগুলোকে কী ভাবে সাইন এবং কোসাইনের অসীম ধারা হিসাবে প্রকাশ করা যায় তার বর্ণনা দেন। তিনি ১৮৩০ সালের ১৬ই মে ৬২ বছর বয়সে পরলোকগমন করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। Cowie, J. (২০০৭)। Climate Change: Biological and Human Aspects। Cambridge University Press। পৃষ্ঠা 3। আইএসবিএন 978-0-521-69619-7।  "Joseph Fourier | Biography & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১১।
গোটা (সূচিশিল্প)

গোটা পট্টি অথবা গোটার কাজ হল ভারতের রাজস্থান রাজ্যে তৈরি একরকম সূচিশিল্প। এই প্রক্রিয়ায় অ্যাপ্লিক কৌশল ব্যবহৃত হয়। কারুকার্যের নকশা সম্প্রসারিত করার জন্যে বুননের সঙ্গে ছোট ছোট করে কাটা জরির ফিতে কিনারা দিয়ে লাগানো হয়। এই গোটা সূচিশিল্প দক্ষিণ এশিয়ার বিবাহ অনুষ্ঠান এবং যথাবিহিত পোশাকাদিতে ব্যাপকভাবে ব্যবহৃত হয়ে থাকে। গোটা হল লখনউ থেকে আনা সোনা অথবা রুপোর ফিতে। বিভিন্ন রকমের এবং বিভিন্ন রঙের রঙিন সুতো আলাদা আলাদা মাপে সাটিন অথবা তেরছা বোনা কাপড়ে বুনলেও তাকে গোটা বলা হয়। এটা কিনারা বরাবর ব্যবহার করা হয়। গোটাযুক্ত পোশাকগুলো কোনো ধর্মীয় অনুষ্ঠান অথবা বিশেষ অনুষ্ঠানে ব্যবহার করা হয়ে থাকে। গোটার কাজ করা হয় সাটিন কিংবা তেরছা বোনা বিভিন্ন রঙের সোনা অথবা রুপোর ফিতের টুকরো দিয়ে অ্যাপ্লিক কায়দায় বুনে। জর্জেট অথবা বন্ধিনি সোনা দেওয়া কাপড়ের বুনন দিয়ে জমির নকশাকে নানা সৃষ্টিশীল রূপ দেওয়া হয়। আসলে সূচিশিল্পে আগে প্রকৃত সোনা এবং রুপো ব্যবহৃত হোত, কিন্তু এগুলো ব্যয়বহুল হওয়ার জন্যে পরবর্তীকালে বিকল্প হিসেবে তামার ওপর রুপোর পরত দিয়ে কাজ চালানো হোত। এখনকার দিনে এমনকি আরো বেশি ব্যয়বহুল বিকল্পও পাওয়া যায়। তামার বদলে পলিয়েস্টার ফিল্ম নিয়ে তার ওপর প্রয়োজন অনুযায়ী ধাতব পরত সৃষ্টি করে কাজ চালানো হয়। একে বলে প্লাস্টিক গোটা এবং এটা অনেক বেশি টেকসই, কেননা, এটা বাষ্পরোধক এবং ধাতব গোটার মতো কলঙ্ক ধরেনা। এই প্রক্রিয়া দীর্ঘ এবং সময় সাপেক্ষ। প্রথম ধাপ হল কাপড়ের ওপর নকশার খসড়া বসানো। কাপড়ের ওপর নকশা সহ ট্রেসিং পেপার চাপিয়ে এবং তার ওপর আঠালো চক পাউডার লেপে এটা করা হয়। নকশার ওপর নির্ভর করে গোটাকে বিভিন আকারে কাটা এবং ভাঁজ করা হয়। এরপর একে হেম সেলাই অথবা পিছন দিক থেকে সেলাই করে কাপড়ের ওপর অ্যাপ্লিক করা হয়। অঞ্চলভিত্তিক বিশেষত্ব অনুযায়ী আকর্ষণীয় ধরনের গোটা দেখা যায়, এবং একেকটি মূলভাব অনুযায়ী আলাদা আলাদা নামকরণ করা হয়। এই মূল ভাবগুলো সাধারণত প্রকৃতি থেকে উৎসারিত এবং ফুল, পাতা এবং প্রাণিকূল, যেমন ময়ূর, টিয়া ও হাতিদের নামে গঠিত হয়ে থাকে। গোটা দেখতে সমৃদ্ধ এবং ভারি সুন্দর কিন্তু পরতে হালকা। রাজস্থানে নানা মাঙ্গলিক অনুষ্ঠানে গোটার কাজ করা সাজসজ্জা পরা হয়। সাধারণত দোপাট্টা, পাগড়ির কিনারা এবং ঘাগরার ওপর গোটার কাজ করা হয়ে থাকে। ":: Mita's Craft :: Gota Work"। Mitascraft.com। ২০১৪-০১-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-০১।  "Embroidery on Indian wedding wear | Gota work"। Marrymeweddings.in। ২০১১-১১-২৪। সংগ্রহের তারিখ ২০১৪-০১-০১।  "Gota Work—The Pride of Rajasthan | iGoa"। Navhindtimes.in। ২০১০-০৬-২৬। ২০১৪-০১-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-০১।  Hoey, William (২০ অক্টো ২০১১)। A Monograph on Trade and Manufactures in Northern India। Cambridge University Press। পৃষ্ঠা 214। আইএসবিএন 9781108036603। সংগ্রহের তারিখ ১০ জুলাই ২০১৩।
খ্রিস্টীয় আত্মপক্ষসমর্থন

খ্রীষ্টীয় আত্মপক্ষসমর্থন (গ্রিক: ἀπολογία, “মৌখিক প্রতিরক্ষা, প্রতিরক্ষামূলক বক্তব্য”) হল খ্রীষ্টান ধর্মতত্ত্বের একটি শাখা যেটি খ্রিস্ট ধর্মকে সমালোচনা বা আপত্তির মুখে প্রতিরোধ করে। খ্রীষ্টান আত্মপক্ষসমর্থকরা বিগত শতাব্দীগুলোতে নানা বিভিন্ন রূপ নিয়েছেন, প্রারম্ভিক মণ্ডলীর প্রেরিত পৌল এবং কুলপিতা লেখক অরিগেন, অগাস্টিন অব হিপো, সাক্ষী জাস্টিন, টেরটুলিয়ান থেকে শুরু করে পরবর্তীতে স্কলাস্টিক যুগের লেখক টমাস আকুইনাস, ডান্স স্কোটাস, উইলিয়াম অব ওকহাম, আনসেল্ম অব ক্যান্টবেরি পর্যন্ত। আলোকিত যুগের পূর্বে ব্লেজ পাস্কাল ছিলেন একজন সক্রিয় আত্মপক্ষসমর্থক। আধুনিক যুগে বিভিন্ন লেখক যেমন জি. কে. চেস্টারটন, সি. এস. লুইস, জি. এ. এম. অ্যান্সকম্ব প্রমুখেরা খ্রীষ্টধর্মকে প্রতিরোধ করার প্রচেষ্টা করেছেন। "ἀπολογία"। Blue Letter Bible-Lexicon। সংগ্রহের তারিখ ৭ মে ২০১২।  "Meaning of apologetics"। Catholic Encyclopedia। সংগ্রহের তারিখ ৫ নভেম্বর ২০১৬।
সিমলাগড়

সিমলাগড় ভারতের পশ্চিমবঙ্গের হুগলি জেলার চুঁচুড়া মহকুমার অন্তর্গত পান্ডুয়া থানার একটি গ্রাম ২০১১ ভারতের জনগণনা অনুসারে, সিমলাগড়ের মোট জনসংখ্যা ১৪৯১। পুরুষরা মোট জনসংখ্যার ৫৫% ও নারী ৪৫%। সিমলাগড়ের গড় সাক্ষরতা হার ৬৮%,যা জাতীয় গড় হার ৫৯.৫% এর চেয়ে বেশি। পুরুষদের সাক্ষরতা হার ৭৫% ও নারীদের সাক্ষরতা হার ৬০%। সিমলাগড়ের মোট জনসংখ্যার ১২% জনগণের বয়স ৬ বছরের নীচে। সিমলাগড় রেলওয়ে স্টেশন, হাওড়া-বর্ধমান প্রধান রেলপথ অবস্থিত যা সিমলাগড়ের গ্রাম্য এলাকাগুলোতে রেলযোগাযোগ সরবরাহ করে। হাওড়া স্টেশন থেকে সিমলাগড় রেলওয়ে স্টেশনের দূরত্ব ৬৫ কিমি। সিমলাগড়ে দশটি প্রাথমিক ও তিনটি মাধ্যমিক বিদ্যালয় রয়েছে। সিমলাগড় কালী মন্দির District-wise list of stautory towns ওয়েব্যাক মেশিনে আর্কাইভকৃত ২০০৭-০৯-৩০ তারিখে "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  7th All-India School Education Survey 2003 ওয়েব্যাক মেশিনে আর্কাইভকৃত ২০০৭-০৯-২৭ তারিখে "শেরশাহর যুগের পুজো, জাগ্রত দেবীর কাছে কামনা পূরণে বহুদূর থেকে আসেন ভক্তরা"। Indian Express Bangla। ২০২২-১২-০২। সংগ্রহের তারিখ ২০২৪-০৭-২৩।  <http://indiarailinfo.com/train/howrah-barddhaman-main-line-fast-local-37839-hwh-to-bwn/16955/1/2>
আদাবুল মুআশারাত

আদাবুল মুআশারাত (উর্দু: آداب معاشرت‎‎) দেওবন্দি ইসলামি পণ্ডিত আশরাফ আলী থানভী কর্তৃক উর্দু ভাষায় রচিত একটি জনপ্রিয় ইসলামি বই যেখানে তিনি ইসলামের সামাজিক বিধিবিধান নিয়ে আলোচনা করেছেন। গ্রন্থটির মূল ভিত্তি কুরআন ও সুন্নাহ। গ্রন্থে তাত্ত্বিক কোনো আলোচনা নেই, পুরোটাই ব্যবহারিক জীবনাচরণের উপর লিখিত। গ্রন্থের শুরুতে লেখক মুআশারাত বা সামাজিক শিষ্টাচারের গুরুত্ব বর্ণনা করে সে সম্পর্কে ইসলামের বিধিবিধান তুলে ধরেছেন। থানভী গ্রন্থটি এতই পছন্দ করেছিলেন যে, তিনি এটিকে তার পরিচালিত আত্মশুদ্ধি কেন্দ্র খানকায়ে এমদাদিয়ার সার শিক্ষা আখ্যায়িত করেছেন। প্রায় প্রধান ভাষায় গ্রন্থটির অনুবাদ সহজলভ্য। নবীয়ে রহমত সীরাতুল মুস্তফা বয়ানুল কুরআন বেহেশতী জেওর ফাযায়েলে আমল মাআরিফুল কুরআন পারভেজ, মুহাম্মদ (২০০৮)। "মাওলানা আশরাফ আলী থানভীর আর্থ-সামাজিক সংস্কারের একটি গবেষণা"। ইসলামিক স্টাডিজ বিভাগ, আলিগড় মুসলিম বিশ্ববিদ্যালয় (ইংরেজি ভাষায়): ৭৫-৭৬।  আবদুল্লাহ, মুহাম্মদ (১৯৯৭)। দ্যা লাইফ এন্ড টিচিং'স অফ মাওলানা মুজাদ্দিদ আশরাফ আলী থানভী রহ. (ইংরেজি ভাষায়)। দিল্লি, ভারত: আদম পাবলিশার্স এন্ড ডিস্ট্রিবিউটর'স। পৃষ্ঠা ৫৪—৬৪। আইএসবিএন 8174351116। এএসআইএন B00B5MYE4U। ওসিএলসি 63015280।  থানভী, আশরাফ আলী (১৯২৮)। আদাবুল মুআশারাত (পিডিএফ) (উর্দু ভাষায়)। আবু ইউসুফ কর্তৃক অনূদিত। ভারত: মদিনা বুক এজেন্সি। আইএসবিএন 978-81-7101-145-2। এএসআইএন B07MPXPXWN। ওসিএলসি 41121830।  অ্যান্ড্রয়েড অ্যাপ মূল উর্দু ডাউনলোড বাংলা অনুবাদ ডাউনলোড ইংরেজি অনুবাদ ডাউনলোড আশরাফ আলী থানভীর রচনাবলি
ইয়োহান ইয়োহানসন

ইয়োহান গুনার ইয়োহানসন (১৯ সেপ্টেম্বর ১৯৬৯ - ৯ ফেব্রুয়ারি ২০১৮) ছিলেন একজন আইসল্যান্ডীয় সুরকার। তিনি মঞ্চ, নৃত্য, টেলিভিশন ও চলচ্চিত্রে বিভিন্ন ধারার সুর সৃষ্টি করেছেন। তার কাজের ধরনে ঐতিহ্যবাহী ঐকতান বাদকদলের সাথে সমকালীন ইলেকট্রনিক উপাদানের মিশ্রণ পাওয়া যায়। ইয়োহান ২০০২ সাল থেকে একক অ্যালবাম প্রকাশ করে আসছেন। ২০১৬ সালে তিনি ডয়েচে গ্রামোফোনের সাথে চুক্তিবদ্ধ হন এবং এই কোম্পানি থেকে তার শেষ একক অ্যালবাম ওরফি প্রকাশ করেন। চলচ্চিত্রে তার কয়েকটি উল্লেখযোগ্য কাজ হল দ্যনি ভিলনোভের প্রিজনার্স (২০১৩), সিকারিও (২০১৫) ও অ্যারাইভাল (২০১৬) এবং জেমস মার্শের দ্য থিওরি অব এভরিথিং (২০১৪)। তিনি দ্য থিওরি অব এভরিথিং ও সিকারিও চলচ্চিত্রের জন্য শ্রেষ্ঠ মৌলিক সুর বিভাগে একাডেমি পুরস্কারের মনোনয়ন লাভ করেন; এবং প্রথমটির জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার অর্জন করেন। তিনি ড্যারেন আরোনোফস্কির মাদার! (২০১৭) চলচ্চিত্রের সঙ্গীত ও শব্দ উপদেষ্টা ছিলেন। তার সুরারোপিত ম্যারি ম্যাগডালেন ও ম্যান্ডি চলচ্চিত্র দুটি তার মৃত্যুর পর মুক্তি পায়। তার পরিচালিত একমাত্র চলচ্চিত্র লাস্ট অ্যান্ড ফার্স্ট মেন তার মৃত্যুর দুই বছর পর ৭০তম বার্লিন আন্তর্জাতিক চলচ্চিত্র উৎসবে প্রদর্শিত হয়। "Jóhann Jóhannsson, Oscar-Nominated Composer, Dies at 48"। বিলবোর্ড। সংগ্রহের তারিখ ২১ ফেব্রুয়ারি ২০২১।  "Oscar Nominations 2015: Full List"। ভ্যারাইটি (ইংরেজি ভাষায়)। ১৫ জানুয়ারি ২০১৫। সংগ্রহের তারিখ ২১ ফেব্রুয়ারি ২০২১।  "Oscar Nominations: Complete List"। ভ্যারাইটি (ইংরেজি ভাষায়)। ১৪ জানুয়ারি ২০১৬। সংগ্রহের তারিখ ২১ ফেব্রুয়ারি ২০২১।  "Golden Globe Winners 2015: Complete List"। ভ্যারাইটি (ইংরেজি ভাষায়)। ১২ জানুয়ারি ২০১৫। সংগ্রহের তারিখ ২১ ফেব্রুয়ারি ২০২১।  দাপ্তরিক ওয়েবসাইট ইন্টারনেট মুভি ডেটাবেজে ইয়োহান ইয়োহানসন  (ইংরেজি) টাচ মিউজিকে জীবনী Kitchen Motors.com, Johann Johannsson's record label Beggars.com-এ জীবনী, ডিস্কোগ্রাফি ও প্রচারণামূলক চিত্রাবলি
নীল জোসেফ

নীল স্ট্যানলি জোসেফ (জন্ম ১৯০৬, মৃত্যুর তারিখ অজানা) একজন শ্রীলঙ্কার ক্রিকেটার যিনি ১৯৩০ এর দশকে শ্রীলঙ্কা জাতীয় ক্রিকেট দলের হয়ে খেলেন। ১৯৩০ সালে অস্ট্রেলিয়ান সফরকারীদের বিপক্ষে ওয়ানডে ম্যাচে ডোনাল্ড ব্র্যাডম্যানের প্রথম বলেই তিনি হিট উইকেটকে বোল্ড আউট করেন। নীল জোসেফ কলম্বোর রয়েল কলেজে গিয়েছিলেন। ১৯২৫ সালে তিনি তার প্রথম রয়্যাল-থোমিয়ান সেঞ্চুরি করেছিলেন, যা ৪৫ মিনিটের মধ্যে দুর্দান্ত একটি ১১৩ রান করেছিলেন। ১৯২৬ সালে তিনি ১৩৩ রান করেছিলেন। সিরিজটিতে তিনি মোট ৩১৭ রান করে ১৯৫৭ সাল পর্যন্ত অপরাজিত ছিল।[তথ্যসূত্র প্রয়োজন] তিনি ১৯৩২ থেকে ১৯৩৫ সালের মধ্যে আটটি প্রথম-শ্রেণীর ম্যাচ সিলোনের হয়ে খেলেছিলেন। ১৯৩৩-৩৪ সালে এমসিসির বিপক্ষে তাঁর সর্বোচ্চ স্কোর ছিল ৭৮, যখন ম্যাচে সিলোনর পক্ষে আর কেউ পৌঁছে না। তিনি ১৯৩৩-৩৩ সালে সিলোন প্রথম ভারতে গিয়েছিলেন । তিনি খবরের কাগজের প্রতিবেদক হিসাবে কাজ করেছিলেন। Joseph is listed as deceased in his Cricinfo profile, although the details are unknown. "Ceylon v Australians 1929-30"। CricketArchive। সংগ্রহের তারিখ ২৬ সেপ্টেম্বর ২০১৭।  Thenabadu, Sunil। "Royal firm favourites in the historic encounter"। Sunday Leader। ২ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।  "Ceylon v MCC 1933-34"। CricketArchive। সংগ্রহের তারিখ ২৬ সেপ্টেম্বর ২০১৭।  I. M. Mansukhani, "Ceylon Tour in India", The Cricketer, Spring Annual, 1933, p. 75. ইএসপিএনক্রিকইনফোতে নীল জোসেফ (ইংরেজি) ক্রিকেটআর্কাইভে নীল জোসেফ (সদস্যতা প্রয়োজনীয়) (ইংরেজি) D. W. L. Lieversz, My Recollections of Cricket at Royal From 1923 to 1929
কিকলী

কিকলী (গুরুমুখী: ਕਿੱਕਲੀ, উচ্চারণ: কিক-লী), কিকলিও বলা হয়, পাঞ্জাবি মেয়েদের একটি লোক নৃত্য। এটি উত্তর ভারত এবং পাকিস্তানের বালিকা এবং কিশোরীদের দ্বারাও পরিবেশিত হয়। এই নৃত্যে দুটি মেয়ে মুখোমুখি আড়াআড়িভাবে হাত ধ'রে একসাথে বৃত্তাকারে ঘোরে এবং বৃত্তাকারে চলার সময় তাদের অবস্থানের ভারসাম্য রক্ষা করে। এটি সাধারণত কিশোরী মেয়েদের মধ্যে জনপ্রিয় এবং যুগ্মভাবে এই নৃত্য পরিবেশন করা হয়। মেয়েরা একত্রিত হয়ে প্রচুর শক্তি, উদ্যোগ এবং উৎসাহ নিয়ে এই নৃত্য পরিবেশন করে। এই সময় তালি দিয়ে বিভিন্ন ধরনের গান গাওয়া হয়। অল্প বয়সী মেয়েদের কাছে কিকলী একটি নাচের চেয়ে খেলাধুলা বেশি। দুজন মেয়ে একে অপরের মুখোমুখি দাঁড়ায় এবং তাদের দেহগুলি পেছনের দিকে ঝুঁকিয়ে রাখে, আড়াআড়িভাবে একজন অন্যজনের হাত ধরে থাকে। এই অবস্থানে তাদের বাহু সর্বাধিক প্রসারিত থাকে হাত দৃঢ়ভাবে আবদ্ধ থাকে। এইভাবে তারা দ্রুত ঘুরতে থাকে এবং তাদের দোপাট্টা বাতাসে ভাসমান হয়। গোড়ালিতে পরা কিঙ্কিণী থেকে শব্দ হতে থাকে। অন্যান্য মহিলারা তালি দিয়ে গান গেয়ে তাদের আরও দ্রুত ঘুরতে উৎসাহ দেয়। কখনও কখনও চারজন কিশোরী এই নৃত্য সম্পন্ন করে। এই নৃত্যের সাথে সম্পর্কিত লোক গানের বিভিন্ন বৈচিত্র্য রয়েছে। কিকলী নৃত্যটি আসলে ক্রীড়ার মধ্যে ধরা হয়, কারণ উচ্চবেগে একসাথে ঘুরতে গেলে জোরালো অনুশীলনের প্রয়োজন হয়। বেশিরভাগ ক্ষেত্রে এই নৃত্যটি বিদ্যালয়ে বা নতুন বিবাহিত মেয়েরা তাদের বাবা-মায়ের বাড়িতে ফিরে এলে তাদের দ্বারা পরিবেশন করা হয়। এই নৃত্যটি ন্যূনতম দুজন মেয়ে পরিবেশন কর, তবে তিন বা চারজনেও এই নৃত্য পরিবেশন করতে পারে। তারা তাদের শরীরকে তাদের পিছনে ঝোঁকায় এবং মাটিতে পা ঠুকে তাদের ঘূর্ণন শুরু করে। কিকলী নৃত্যের সময় যে কয়েকটি গান গাওয়া হয় তা শুনতে ভাল লাগে তবে বেশিরভাগ কিকলী গান বিষয়ভিত্তিক এবং পরিস্থিতি সম্পর্কিত। এই গানের কয়েকটি উদাহরণ:- কিকলী ক্লীর দি, পাগ মেরে বীর দি, দুপাট্টা মেরে ভাই দা, ফিটে মুন জাওয়াই দা। "Kikli"। www.folkpunjab.com। জানুয়ারি ২৩, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১৯, ২০১২।  "Kikli"। সংগ্রহের তারিখ ২১ ফেব্রুয়ারি ২০২১।  Singh, Durlabh (২০১১)। In the Days of Love। পৃষ্ঠা 155।  Kohli, Yash (১৯৮৩)। The Women Of Punjab। পৃষ্ঠা 120।  "Kikli dance"। www.dance.anantagroup.com। সংগ্রহের তারিখ মার্চ ১৯, ২০১২।  "Kikli"। www.punjabijanta.com। সংগ্রহের তারিখ মার্চ ১৯, ২০১২।  "Kikli Dance - Punjab"। সংগ্রহের তারিখ ২১ ফেব্রুয়ারি ২০২১।
পালাউ জাতীয় ফুটবল দল

পালাউ জাতীয় ফুটবল দল (ইংরেজি: Palau national football team) হচ্ছে আন্তর্জাতিক ফুটবলে পালাউয়ের প্রতিনিধিত্বকারী পুরুষদের জাতীয় দল, যার সকল কার্যক্রম পালাউয়ের ফুটবলের সর্বোচ্চ নিয়ন্ত্রক সংস্থা পালাউ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৮৭ সালের ২৭শে মার্চ তারিখে, পালাউ প্রথমবারের মতো আন্তর্জাতিক খেলায় অংশগ্রহণ করেছে; অস্ট্রেলিয়ার অ্যাডিলেডে অনুষ্ঠিত উক্ত ম্যাচে পালাউ তাফেয়ার কাছে ৬–২ গোলের ব্যবধানে পরাজিত হয়েছে। ৪,০০০ ধারণক্ষমতাবিশিষ্ট পালাউ জাতীয় স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পালাউয়ের কররে অবস্থিত। বর্তমানে এই দলের ম্যানেজারের দায়িত্ব পালন করছেন শন ওয়াকার। ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে পালাউ এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে পালাউয়ের কোন স্থান নেই। অন্যদিকে, বিশ্ব ফুটবল এলো রেটিংয়ে পালাউয়ের সর্বোচ্চ অবস্থান হচ্ছে ২২২তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৯। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ইংরেজি)
উত্তর মারিয়ানা দ্বীপপুঞ্জ জাতীয় ফুটবল দল

উত্তর মারিয়ানা দ্বীপপুঞ্জ জাতীয় ফুটবল দল (ইংরেজি: Northern Mariana Islands national football team) হচ্ছে আন্তর্জাতিক ফুটবলে উত্তর মারিয়ানা দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম উত্তর মারিয়ানা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা উত্তর মারিয়ানা দ্বীপপুঞ্জ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০০৯ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সহযোগী সদস্য হিসেবে রয়েছে। ১৯৯৮ সালের ২৭শে জুলাই তারিখে, উত্তর মারিয়ানা দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; পালাউয়ের কররে অনুষ্ঠিত উক্ত ম্যাচে উত্তর মারিয়ানা দ্বীপপুঞ্জ পালাউ বি-কে ৮–০ গোলের ব্যবধানে পরাজিত করেছে। ২,০০০ ধারণক্ষমতাবিশিষ্ট অলেয়াই স্পোর্টস কমপ্লেক্সে নীল আয়ুয়ু নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় উত্তর মারিয়ানা দ্বীপপুঞ্জের সাইপানে অবস্থিত। বর্তমানে এই দলের ম্যানেজারের দায়িত্ব পালন করছেন রিও ফুজিতা এবং অধিনায়কের দায়িত্ব পালন করছেন তান হোল্ডিংসের রক্ষণভাগের খেলোয়াড় জনাথন তাকানো। উত্তর মারিয়ানা দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও উত্তর মারিয়ানা দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি। নিকোলাস সোয়াইম, জো ওয়াং মিলার, জনাথন তাকানো, ইয়োহান নোটসেল এবং মিখাহ গ্রিফিনের মতো খেলোয়াড়গণ উত্তর মারিয়ানা দ্বীপপুঞ্জের জার্সি গায়ে মাঠ কাঁপিয়েছেন। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে উত্তর মারিয়ানা দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে উত্তর মারিয়ানা দ্বীপপুঞ্জের সর্বোচ্চ অবস্থান হচ্ছে ২১৪তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২৩৮। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AFC Congress approves NMIFA's membership"। the-afc.com। ৯ ডিসেম্বর ২০২০। সংগ্রহের তারিখ ৯ ডিসেম্বর ২০২০।  29th EAFF Executive Committee Meeting ওয়েব্যাক মেশিনে আর্কাইভকৃত ২০১২-০২-০৭ তারিখে, East Asian Football Federation, 2009-09-05. Retrieved 2011-05-14. দাপ্তরিক ওয়েবসাইট (ইংরেজি) এএফসি-এ উত্তর মারিয়ানা দ্বীপপুঞ্জ জাতীয় ফুটবল দল (ইংরেজি)